EkBass/fiwiki-20250220-pages-articles huggingface dataset:
EP Today

EP Today (European Parliament today) on uutissivusto, joka lupaa tietoa Euroopan parlamentin jäsenille ja lupaa, että osa teksteistä on europarlamentaarikkojen kirjoittamia. Sen artikkeleista suuri osa on kuitenkin peräisin Russia Today (RT) -sivustolta, jota rahoittaa Venäjän hallitus. 99 prosenttia artikkeleista on muiden kuin uutissivuston tekemiä. Uutissivuston julkaisija on Russia Today. Euroopan unionia koskevan valheellisen tiedon paljastamiseen keskittyvä unionin EUvsDisinfo -keskus varoittaa sivustosta, ja EU vaatii sivustoa lopettamaan unionin nimen luvattoman käytön. EP Todayn sivuston otsikossa lukee: "Monthly News Magazine for European Parliament", ja se luonnehtii toimintaansa: "EP Today is a monthly news magazine for the European Parliament. EP Today is designed only for the MEPs to write article about issues which they think are currently important and need attention of all their colleagues and other policy makers." ('EP Today on kuukausittain ilmestyvä Euroopan parlamentille suunnattu lehti. EP Todayn tarkoitus on, että artikkeleita kirjoittavat vain parlamentin jäsenet aiheista, joita he pitävät juuri nyt tärkeinä ja joiden he arvelevat tarvitsevan parlamentaarikkojen ja muiden päättäjien huomiota.') EP Today on perustettu 2007, ja se ilmestyy myös painettuna. Painettua julkaisua jaetaan parlamentin lisäksi komissaareille sekä useissa suurissa kaupungeissa toimiviin diplomaattisiin edustustoihin. == Lähteet == ==Aiheesta muualla== * Fake European Parliament magazine EP Today filled with RT content, Deutsche Welle 9.10.2019 Luokka:Uutissivustot
Lars-Peter Ringbom

Lars-Peter Vilhelm Ringbom (10. helmikuuta 1929 Turku – 13. kesäkuuta 2009 Helsinki) oli Yle TV1:n ohjelmapäällikkö, joka työskenteli Yleisradion palveluksessa lähes 40 vuotta. Lars-Peter Ringbomin vanhemmat olivat professori Lars-Ivar Ringbom ja Olga Sofia Frigren ja puoliso vuodesta 1953 Stina Gunnel Jansson. Kirjailija ja kääntäjä Henrika Ringbom on heidän tyttärensä; taidehistorioitsija Sixten Ringbom oli Lars-Peter Ringbomin veli. Lars-Peter Ringbom tuli ylioppilaaksi 1948 ja valmistui filosofian kandidaatiksi 1953. Hän oli Yleisradion ruotsinkielisten ohjelmien ohjelmatoimittaja 1954–1961, ruotsinkielisen esitelmäosaston vt. päällikkö 1961–1962, ruotsinkielisten TV-ohjelmien päällikkö 1962–1969 ja TV1:n kulttuuri- ja tieto-ohjelmista vastaava ohjelmapäällikkö ja ohjelmajohtajan varamies 1970–1992. Finsk Tidskrift -aikakauskirjan Helsingin-toimittajana Ringbom työskenteli 1958–1967.Kuka kukin on (Aikalaiskirja) 1978, s. 805. (Viitattu 12.10.2019.)Lars-Peter Ringbom. Helsingin Sanomat 20.5.2011. (Maksullinen artikkeli.) Viitattu 12.10.2019. == Lähteet == ==Aiheesta muualla== * Edelmann, Joan – Kiuru, Sakari: Lars-Peter Ringbom. Svenska folkskolans vänners kalender, 124 (2010), s. 89–90. Luokka:Suomalaiset radiotoimittajat Luokka:Suomalaiset televisiotoimittajat Luokka:Suomalaiset toimittajat Luokka:Ylen henkilöstö Luokka:Vuonna 1929 syntyneet Luokka:Vuonna 2009 kuolleet
Juovarasbora

Juovarasbora (Trigonopoma gracile) on seeprakalojen heimoon (Danionidae) kuuluva akvaariossakin pidetty kalalaji. Juovarasbora elää luonnonvaraisena Indonesiassa ja Malesiassa. Se voi kasvaa 5,5 senttimetrin mittaiseksi, suurin tavattu pituus on 15 senttimetriä. Sen ravintoa ovat eläinplankton, hyönteiset, toukat sekä äyriäiset. == Lähteet == Luokka:Seeprakalat
PERQ

PERQ oli Three Rivers Computer Corporationin (3RCC) kehittämä työasema, jonka kehitykseen Xerox Alto vaikutti. Alhaisen hinnan yhden käyttäjän käyttöön tarkoitetut tietokoneet (vastakohtana monen käyttäjän suurtietokoneille) herätti kiinnostusta tutkijapiireissä. ICL teki sopimuksen tietokoneiden valmistamistamisesta britanniassa. Työasema esiteltiin vuonna 1979 SIGGRAPH- tapahtumassa. Three Riversin perustajista Brian Rosen oli työskennellyt Xerox PARCissa. Tietokone oli ensimmäisiä kaupallisia graafisen käyttöliittymän sisältäviä tietokoneita. == Lähteet == == Aiheesta muualla == * Dokumentaatiota Bitsavers.org -palvelussa * ICL Three Rivers Perq - kuvakaappauksia ja muuta tietoa Luokka:Työasemat Luokka:Tietotekniikan historia
Kuningaspäivät Helsingissä toukok. 15–17 p. 1928

Kuningaspäivät Helsingissä toukok. 15-17 p. 1928 on suomalainen vuonna 1928 valmistunut pitkä ajankohtaisdokumenttielokuva jonka aiheena oli Tanskan kuninkaan Kristian X:n kolmipäiväinen vierailu Helsingissä toukokuussa 1928. Elokuvan tuotti Suomi-Filmi Oy Erkki Karun johdolla. Elokuvan ensi-ilta oli Helsingin Kino-Palatsissa ja Turussa 22. toukokuuta 1928. Elokuvasta tehtiin viisi kopiota joista kolme lähetettiin Tanskaan. Elokuvan välitekstit ovat kadonneet ja samoin Kadettikoulun taistelunäytöstä Munkkiniemessä kuvannut osuus. EloNet : Kuningaspäivät Helsingissä toukok. 15-17 p. 1928 Ensimmäisen vierailupäivän osuudessa Kruunuvuorenselälle saapunutta Tanskan kuninkaallista laivuetta tervehditään Suomenlinnasta ammutuin kunnialaukauksin. Kuningas Kristian ja prinssi Knud seurueineen otetaan vastaan Eteläsatamassa ja presidentti Relander tarjoaa heille lounaan Presidentinlinnassa. Tämän jälkeen kuninkaalliset vierailevat yliopistolla ja tutustuvat Ateneumin taidekokoelmiin. Toisena vierailupäivänä kuningas vierailee Lotta Svärd- yhdistyksen ja suojeluskuntien kenttäleirissä Töölön pallokentällä sekä seuraa urheiluesityksiä. Iltapäivällä Suurkirkossa pidetään juhlajumalanpalvelus ja sen jälkeen kuningas ja presidentti Relander vastaanottavat puolustusvoimien ja suojeluskuntien paraatin Suurkirkon portailla. Kolmantena vierailupäivänä kuningas ja presidentti käyvät Kansallismuseossa ja Taidehallissa. Viimeksi he seuraavat Kadettikoulun taistelunäytöstä Munkkiniemessä. == Lähteet == == Aiheesta muualla == * Kuningaspäivät Helsingissä toukok. 15-17 p. 1928 -elokuva Elävä muisti-sivustolla Luokka:Vuoden 1928 suomalaiset elokuvat Luokka:Suomalaiset dokumenttielokuvat Luokka:Suomalaiset mustavalkoelokuvat Luokka:Suomalaiset mykkäelokuvat
Seeprakalat

Seeprakalat (Danionidae) on särkikaloihin (Cyprinoidei) kuuluva karppikalojen heimo. Siihen kuuluu 362 lajia, joita tavataan Aasiassa ja Afrikassa makeassa ja murtovedessä. Ne jaetaan 40 sukuun: Ron Fricke, William Eschmeyer, Jon David Fong (2022) Genera/species by family/subfamily in Eschmeyer's Catalog of Fishes California Academy of Sciences (17.10.2022) * Amblypharyngodon * Aspidoparia * Barilius * Betadevario * Boraras * Brevibora * Cabdio * Chela * Chelaethiops * Danio * Danionella * Devario * Engraulicypris * Esomus – lentobarbit * Fangfangia * Horadandia * Inleycypris * Kottelatia * Laubuka * Leptocypris * Luciosoma * Malayochela * Megarasbora * Microdevario * Microrasbora * Nematabramis * Neobola * Opsaridium * Opsarius * Pectenocypris * Paedocypris * Raiamas * Rasbora * Rasboroides * Rastrineobola * Salmostoma * Securicula * Sundadanio * Thryssocypris * Trigonopoma * Tribonostigma Aiemmin seeprakalat luokiteltiin alaheimoksi Danioninae särkien heimon (ent. Cyprinidae) sisälle. == Lähteet == *
Rassemblement pour le Mali

Rassemblement pour le Mali eli RPM on poliittinen puolue Malissa. Adéma–PASJ -puolueesta eronnut entinen pääministeri Ibrahim Boubacar Keïta perusti RPM:n vuonna 2001. Se on sosiaalidemokraattinen puolue ja Sosialistisen internationaalin täysjäsen. Vuoden 2002 presidentinvaaleissa Keïta sai kolmanneksi eniten ääniä. Samana vuonna pidetyissä kansalliskokousvaaleissa RPM sai 46 paikkaa ja sen edustama Espoir 2002 -yhteenliittymä muodosti parlamentin enemmistön. Vuoden 2007 presidentinvaaleissa Keïta tuli toiseksi, mutta kansalliskokousvaaleissa puolue sai vain 11 paikkaa. Keïta valittiin presidentiksi vuonna 2013. Saman vuoden kansalliskokousvaaleissa RPM oli 66 edustajanpaikallaan suurin puolue. Se on siitä lähtien johtanut myös hallituskoalitiota. ==Lähteet== Luokka:Malin puolueet
Festo (täsmennyssivu)

Festo voi tarkoittaa: * Festo, vuosittainen esperantotapahtuma * Festo, saksalainen yritys
Inferno (käyttöjärjestelmä)

Inferno on Bell Labsissa kehitetty hajautettu käyttöjärjestelmä, jota nykyään kehittää ja ylläpitää Vita Nuova vapaana ohjelmistona. Inferno on seuraaja Unixille ja Plan 9-käyttöjärjestelmälle. Käyttöjärjestelmän kehityksessä on käytetty Limbo-ohjelmointikieltä, jonka ovat kehittäneet Sean Dorward, Phil Winterbottom ja Rob Pike käyttöjärjestelmää varten. Käyttöjärjestelmää voidaan ajaa virtuaalikoneena ja sitä voidaan käyttää ilman muistinhallintayksikköä sulautetuissa järjestelmissä. == Lähteet == == Aiheesta muualla == * Inferno Programming with Limbo * Fourth Edition -julkaisun lataukset Luokka:Käyttöjärjestelmät Luokka:Bell Labs
Seulakoit

Seulakoit (Incurvariidae) on seulakoimaisiin (Adeloidea) kuuluva perhosheimo. Niiden siipiväli on tavallisesti 0,9–3,3 senttimetriä. Seulakoiden toukat elävät koivukasveissa, pyökkikasveissa ja ruusukasveissa. Ensin ne kovertavat kasvien lehtiä, mutta sitten ne leikkaavat lehdestä litteän kannettavan pussin ja elävät siinä maassa syöden kuolleita kasvinosia. Aikuisena seulakoiden pää on karkeasuomuinen, vaikka otsa onkin toisinaan tiivissuomuisempi. Niiltä puuttuvat sekä pistesilmät että ketoseemat. Niiden tuntosarvien pituus on yleensä noin puolet etusiiven mitasta. Seulakoita tavataan Suomessa joka vuosi. == Lähteet == Luokka:Seulakoimaiset
Festo

Festo on saksalainen teollisuus- ja automaatioalan yritys joka on perustettu Esslingen am Neckarissa. Festo tuottaa ja myy pneumaattisia ja sähköisiä ohjauksia tehtaisiin ja prosessiautomaatioon. Toimintaa on 61 maassa. Yritys myy myös FluidSIM® 5 -ohjelmaa jolla voi simuloida pneumatiikkaa, hydrauliikkaa ja sähkötekniikkaa. Ohjelman ilmainen kokeiluversio vaatii rekisteröitymisen eikä sisällä kaikkia toimintoja. Feston perustivat vuonna 1925 Albert Fezer ja Gottlieb Stoll. Aluksi yritys toimi puuntyöstön parissa mutta siirtyi myöhemmin automaatiopuolelle. ==Aiheesta muualla== * https://www.festo.com/cms/fi_fi/index.htm Luokka:Saksalaiset teollisuusyritykset Luokka:Teollisuusautomaation valmistajat
Salpausselän hiihto 4–7.2.1926

Salpausselän hiihto 4–7.2.1926 on suomalainen vuonna 1926 valmistunut pitkä urheiludokumenttielokuva jonka aiheena olivat Lahdessa Salpausselän maastossa 4.–7. helmikuuta 1926 pidetyt kansainväliset hiihtokisat. Elokuvan tuotti Kurt Jägerin omistama Taide-Filmi. Elokuva oli ensimmäinen kokoillan suomalainen urheilureportaasielokuva. Elokuvan ensi-ilta oli Helsingin Messu-Kinossa 12. helmikuuta 1926. Elokuvaa esitettiin useissa teattereissa mutta yleisömenestys jäi melko vaatimattomaksi. Kurt Jäger myi kesällä 1926 elokuvayhtiönsä Suomi- Filmille joka hajotti elokuvan materiaalin ja käytti sitä sitten omissa elokuvissaan. Elokuvan materiaalista on säilynyt noin 53 minuuttia mutta kaikki välitekstit ovat kadonneet. Elonet : Salpausselän hiihto 4–7.2.1926 Elokuva alkaa puolustusvoimien ampumahiihtokilpailulla, sen jälkeen seurataan miesten 30 kilometrin hiihtoa, yhdistetyn kilpailua sekä miesten ja naisten viestihiihtoja. Lopuksi vuorossa ovat 50 kilometrin hiihto ja mäkihyppy. Hiihtäjistä esitellään lähemmin suomalaiset Matti Raivio joka voitti 30 kilometrin ja 50 kilometrin hiihdot, Veli Saarinen, Tapani Niku ja Martti Lappalainen sekä ruotsalaiset kilpailijat Oskar Gavelin, Gustaf Jonsson ja A. V. Forsmarck ja norjalainen Olav Kjelbotn. Mäkihyppääjistä esitellään suomalaiset Yrjö Kivivirta ja Uuno Suomalainen sekä norjalaiset mäenlaskun voittaja Jacob Tullin Thams, Otto Aasen, Georg Österholt ja yhdistetyn voittanut Johan Gröttumsbraaten. == Lähteet == Luokka:Vuoden 1926 suomalaiset elokuvat Luokka:Suomalaiset dokumenttielokuvat Luokka:Suomalaiset mustavalkoelokuvat Luokka:Suomalaiset mykkäelokuvat
Jassen Cullimore

Jassen Andrew Cullimore (s. 4. joulukuuta 1972 Simcoe, Ontario, Kanada) on kanadalainen uransa lopettanut jääkiekkoilija, joka pelasi puolustajana. Cullimore pelasi NHL-liigassa yli 800 ottelua vuosina 1992–2011. Vancouver Canucks varasi Cullimoren NHL:n varaustilaisuudessa 1991 toisella kierroksella 29. pelaajana. Hänen NHL-seuransa oli vuosina 1994–1997 Vancouver Canucks, 1996–1998 Montreal Canadiens, 1997–2004 Tampa Bay Lightning, 2005–2007 sekä 2010–2011 Chicago Blackhawks ja vuosina 2007–2009 Florida Panthers. Yhteensä Cullimore pelasi NHL-urallaan 812 ottelua, joihin teki 26 maalia ja 85 syöttöä eli yhteensä 111 pistettä. Hän saavutti NHL-kaudella 2003–2004 Stanley Cupin Tampa Bay Lightningin riveissä. Cullimore pelasi noissa pudotuspeleissä 11 ottelua saldolla 0+2=2. Uransa viimeisen kauden 2011–2012 Cullimore pelasi Saksassa. == Lähteet == Luokka:Elävät henkilöt Luokka:Vuonna 1972 syntyneet Luokka:Kanadalaiset jääkiekkoilijat Luokka:Vancouver Canucksin varaamat pelaajat
José Riveiro

José Riveiro (s. 15. heinäkuuta 1975, Vigo, Espanja) on espanjalainen jalkapallovalmentaja, joka toimii Etelä-Afrikan liigassa Orlando Piratesin päävalmentajana. ==Ura== Riveiro saapui perheineen Suomeen vuonna 2014. Tätä ennen hän oli työskennellyt espanjalaisen Celta Vigon akatemiavalmentajana. Vuosina 2014–2015 hän oli FC Hongan ja vuosina 2015–2016 PK-35 Vantaan apuvalmentaja. Vuonna 2016 Riveiro pestattiin Mika Lehkosuon kakkosvalmentajaksi HJK:hon. Elokuussa 2018 Riveiro nimitettiin turkulaisen FC Interin päävalmentajaksi. Hän aloitti tehtävässään kaudella 2019. Riveiro johdatti Interin debyyttikaudellaan Veikkausliigan hopealle, mikä oli paras sijoitus seitsemään vuoteen. Sama toistui kaudella 2020, kun Inter nousi viimeisellä kierroksella Kuopion Palloseuran ohi hopealle. Riveiron viimeiseksi jääneellä Inter-kaudella 2021 joukkue sijoittui liigassa neljänneksi. Riveiro johdatti Interin myös Suomen cupin loppuotteluun 2020, mutta joukkue hävisi finaalissa HJK:lle. Riveiro jätti Interin kauden 2021 jälkeen. Kesäkuussa 2022 Riveirosta tuli Etelä-Afrikan liigassa pelaavan Orlando Piratesin päävalmentaja. Riveiro aloitti Orlandossa menestyksekkäästi johdattamalla joukkueen voittoon MTN 8-cupkilpailussa marraskuussa 2022. ==Meriitit== * MTN 8: 2022 ==Lähteet== Luokka:Espanjalaiset jalkapallovalmentajat Luokka:Vuonna 1975 syntyneet Luokka:Elävät henkilöt
Balistes

Balistes on säppikalojen (Balistidae) heimoon kuuluva kalasuku. Siihen kuuluu seitsemän lajia.. == Lähteet == Luokka:Säppikalat
Taishan (täsmennyssivu)

Taishan tarkoittaa muun muassa seuraavia: * Taishan, vuori Kiinassa * Taishan, kaupunki Etelä-Kiinan Guangdongin maakunnan Jiangmeissä * Taishan, Tai’anin toinen kaupunkipiiri
Suomuvalokala

Suomuvalokala (Neoscopelus macrolepidotus) on ulappavalokalojen heimoon kuuluva kalalaji. Lajia tavataan kaikissa maanosissa. Suomuvalokala kasvaa yleensä korkeintaan 25 senttimetrin mittaiseksi. Se kuvattiin tieteelle ensimmäisen kerran vuonna 1863. == Lähteet == Luokka:Valokalat
Lewis Melville

Lewis Melville, oik. Lewis Saul Benjamin (1874–1932) oli brittiläinen kirjailija ja elämäkerturi. Hän kirjoitti elämäkertoja muun muassa kirjailija William Makepeace Thackeraystä ja Yrjö III:sta. Lisäksi Melville toimitti Thackerayn teoksia ja kirjoitti useita antologioita. Melville syntyi Southwarkissa, ja hänen isänsä kuoli, kun Lewis oli vain muutamien kuukausien ikäinen. Melville yritti hetken uraa näyttelijänä, mutta tunnetuksi hän nousi kaksiosaisesta William Makepeace Thackeray -elämäkerrasta, joka julkaistiin vuonna 1899 Hän toimitti myös vuosina 1901–1907 Thackerayn teoksia ja kirjoitti elämäkerrat Yrjö III:sta, John Gaystä, Nell Gwynistä ja Beau Brummellista. Yrjö III -elämäkerta Farmer George nosti esille kuninkaan yksityiselämää ja persoonaa. Melville meni vuonna 1904 naimisiin Helen Mina Purvisin kanssa. Lewis ja Helen kirjoittivat yhdessä useita antologioita, mutta heidän liittonsa päättyi avioeroon. == Lähteet == Luokka:Brittiläiset kirjailijat Luokka:Vuonna 1874 syntyneet Luokka:Vuonna 1932 kuolleet
Energiapääosasto

Energiapääosasto (DG-ENER) on Euroopan komission pääosasto, joka vastaa unionin energiapolitiikasta. Pääosaston tehtävänä on edistää turvallisen, kestävän ja kilpailukykyisesti hinnoitellun energiahuollon toteutumista Euroopassa. Pääosaston poliittisena johtajana toimii Von der Leyenin komission ilmasto- ja energia-asioista vastaava komissaari Miguel Arias Cañete. Pääosaston pääjohtajana toimii tanskalainen Ditte Juul Jørgensen ja varapääjohtajina italialainen Massimo Garribba, saksalainen Mechthild Wörsdörfer ja brittiläinen Matthew Baldwin. == Pääosaston johtajat == === Komissaarit === * 2019–2024: Kadri Simson * 2014–2019: Miguel Arias Cañete === Pääjohtajat === * 2019– Ditte Juul Jørgensen * 2014–2019: Dominique Ristori * 2010–2014: Philip Lowe === Varapääjohtajat === * 2022– Matthew Baldwin * 2021– Mechthild Wörsdörfer * 2020– Massimo Garribba * 2013–2020: Klaus-Dieter Borchardt * 2014–2019: Gerassimos Thomas == Katso myös == * Euroopan unionin energiapolitiikka * Euratom * Pienistä ja keskisuurista yrityksistä vastaava toimeenpanovirasto * Energia-alan sääntelyviranomaisten yhteistyövirasto == Lähteet == Luokka:Euroopan komission pääosastot
Kirill Djakov

Kirill Djakov (s. 21. toukokuuta 1993 Nižni Tagil) on venäläinen jääkiekkoilija, pelipaikaltaan puolustaja. Djakov laukoo vasemmalta. == Ura == Djakov debytoi KHL:ssä kaudella 2011–2012 Jugra Hanty-Mansijskin paidassa. Djakov pelasi seurassa kolmen kauden ajan, kunnes hän siirtyi Torpedo Nižni Novgorodin riveihin kaudelle 2014–2015. Vuonna 2018 Djokov pelasi Admiral Vladivostokissa ja teki henkilökohtaisen pääsarjatason piste-ennätyksensä 3+16=19. Hän päätti jatkaa seurassa kaudella 2019–2020. Djakov sai 15 kuukauden kilpailukiellon maaliskuussa 2020 kokaiinin käytöstä. == Lähteet == Luokka:Venäläiset jääkiekkoilijat Luokka:Dopingrikkomuksesta tuomitut jääkiekkoilijat Luokka:Dopingrikkomuksesta tuomitut venäläiset Luokka:Vuonna 1993 syntyneet Luokka:Elävät henkilöt
Euroopan naapuruuspolitiikan ja laajentumisneuvotteluiden pääosasto

Euroopan naapuruuspolitiikan ja laajentumisneuvotteluiden pääosasto (DG-NEAR) on Euroopan komission pääosasto, joka vastaa Euroopan unionin laajentumispolitiikasta liittyen sen itäisiin ja eteläisiin naapureihin. Pääosasto myös hoitaa suhteita Euroopan talousalueen ja Euroopan vapaakauppaliiton toimintapolitiikkojen osalta. Pääosaston poliittisena johtajana toimii Von der Leyenin komission naapuruspolitiikasta ja laajentumisneuvotteluista vastaava komissaari Olivér Várhelyi. Pääosaston pääjohtajana toimii alankomaalainen Gert Jan Koopman. == Pääosaston johtajat == === Komissaarit === * 2019–2024: Olivér Várhelyi * 2015–2019: Johannes Hahn === Pääjohtajat === * 2023– Gert Jan Koopman * 2020–2023: vt. Maciej Popowski * 2015–2020: Christian Danielsson === Varapääjohtajat === * 2016–2023: Maciej Popowski * 2015–2023: Katarína Mathernová == Katso myös == * Euroopan naapuruuspolitiikka * Laajentumista valmistelevan rakenteellisen tuen väline == Lähteet == Luokka:Euroopan komission pääosastot
Henkilöstöhallinnon ja turvallisuustoiminnan pääosasto

Henkilöstöhallinnon ja turvallisuustoiminnan pääosasto (DG-HR) on Euroopan komission pääosasto, joka vastaa Euroopan komission henkilöstön rekrytoinnista, koulutuksesta, urakehityksestä, sosiaalisista asioista ja työoloista. Pääosasto vastaa lisäksi rakennusten ja työntekijöiden turvallisuudesta, toiminnan jatkumisesta kriisitilanteissa sekä verkkoturvallisuudesta. Pääosaston poliittisena johtajana toimii Von der Leyenin komission budjetista ja hallinnosta vastaava komissaari Johannes Hahn. Pääosaston vt. pääjohtajana toimii ranskalainen Christian Roques. == Pääosaston johtajat == === Komissaarit === * 2019–2024: Johannes Hahn === Pääjohtajat === * 2024– vt. Christian Roques * 2020–2024: Gertrud Ingestad * 2020: vt. Bernard Magenhann * 2009–2020: Irene Souka === Varapääjohtajat === * 2023– Christian Roques * 2016–2020: Bernard Magenhann == Katso myös == * Euroopan unionin henkilöstövalintatoimisto == Lähteet == Luokka:Euroopan komission pääosastot
Ilmastotoimien pääosasto

Ilmastotoimien pääosasto (DG-CLIMA) on Euroopan komission pääosasto, joka vastaa Euroopan unionin toimintapolitiikasta liittyen ilmastonmuutokseen. Lisäksi pääosasto edustaa Euroopan unionia kansainvälisissä ilmastoneuvotteluissa. Pääosaston poliittisena johtajana toimii Von der Leyenin komission ilmastotoimista ja energiasta vastaava komissaari Wopke Hoekstra. Pääosaston pääjohtajana toimii belgialainen Kurt Vandenberghe ja varapääjohtajana Yvon Slingenberg. == Pääosaston johtajat == === Komissaarit === * 2023–2024: Wopke Hoekstra * 2023: Maroš Šefčovič * 2019–2023: Frans Timmermans * 2014–2019: Miguel Arias Cañete * 2010–2014: Connie Hedegaard === Pääjohtajat === * 2023– Kurt Vandenberghe * 2018–2022: Raffaele Mauro Petriccione * 2010–2018: Jos Delbeke === Varapääjohtajat === * Yvon Slingenberg * 2019– Clara de la Torre == Lähteet == Luokka:Euroopan komission pääosastot
Käännöstoimen pääosasto

Käännöstoimen pääosasto (DGT) on Euroopan komission pääosasto, joka vastaa Euroopan komission tekstien kääntämisestä EU:n virallisille kielille, joita on yhteensä 24 kappaletta. Pääosaston työ käsittelee yksinomaan kirjoitettuja tekstejä. Pääosaston poliittisena johtajana toimii Von der Leyenin komission budjetista ja hallinnosta vastaava komissaari Johannes Hahn. Pääosaston pääjohtajana toimii kyproslainen Christos Ellinides. == Pääosaston johtajat == === Komissaarit === * 2019–2024: Johannes Hahn === Pääjohtajat === * 2023– Christos Ellinides * 2012–2022: Rytis Martikonis * 2004– Marco Benedetti === Varapääjohtajat === * 2014–2023: Christos Ellinides == Lähteet == Luokka:Euroopan komission pääosastot
Kansainvälisten kumppanuuksien pääosasto

Kansainvälisten kumppanuuksien pääosasto (DG-INTPA) (aik. Kansainvälisen yhteistyön ja kehitysasioiden pääosasto (DG-DEVCO)) on Euroopan komission pääosasto, joka vastaa Euroopan unionin kansainvälisistä kumppanuuksista ja kehityspolitiikasta. Pääosaston tavoitteena on vähentää köyhyyttä, varmistaa kestävä kehitys, tukea demokratiaa sekä edistää ihmisoikeuksien ja oikeusvaltioperiaatteen kunnioittamista kaikkialla maailmassa. Pääosaston poliittisena johtajana toimii Von der Leyenin komission kansainvälisistä kumppanuuksista vastaava komissaari Jutta Urpilainen. Pääosaston pääjohtajana toimii belgialainen Koen Doens ja varapääjohtajina slovenialainen Marjeta Jager, maltalainen Martin Seychell sekä ranskalainen Myriam Ferran. == Pääosaston johtajat == === Komissaarit === * 2019–2024: Jutta Urpilainen * 2014–2019: Neven Mimica === Pääjohtajat === * 2019– Koen Doens * 2016–2019: Stefano Manservisi === Varapääjohtajat === * 2021– Myriam Ferran * 2020– Martin Seychell * 2016– Marjeta Jager == Lähteet == Luokka:Euroopan komission pääosastot
Kauppapolitiikan pääosasto

Kauppapolitiikan pääosasto (DG-TRADE) on Euroopan komission pääosasto, joka vastaa Euroopan unionin toimintapolitiikasta liittyen ulkomaankauppaan. Pääosaston poliittisena johtajana toimii Von der Leyenin komission kauppapolitiikasta vastaava komissaari Valdis Dombrovskis. Pääosaston pääjohtajana toimii saksalainen Sabine Weyand ja varapääjohtajina espanjalainen Maria Martin-Prat De Abreu, ranskalainen Denis Redonnet sekä italialainen Leopoldo Rubinacci. == Pääosaston johtajat == === Komissaarit === * 2020–2024: Valdis Dombrovskis * 2019–2020: Phil Hogan === Pääjohtajat === * 2016– Sabine Weyand * 2011–2015: Jean-Luc Demarty * 2005–2010: David O'Sullivan * 2000–2005: Mogens Peter Carl === Varapääjohtajat === * 2022– Leopoldo Rubinacci * 2021– Maria Martin-Prat De Abreu * 2020– Denis Redonnet * 2018–2020: Sandra Gallina * 2018–2021: Helena König * 2009–2014: João Aguiar Machado == Lähteet == Luokka:Euroopan komission pääosastot
Different Light

Different Light on yhdysvaltalaisen popyhtye The Banglesin 2. tammikuuta 1986 julkaisema toinen albumi. Sen tuotti David Kahne. == Kappaleet == # # # # # # # # # # # # == Kokoonpano == * Susanna Hoffs - laulu, kitara * Vicki Peterson - kitara, taustalaulu * Debbi Peterson - rummut, taustalaulu * Michael Steele - basso, taustalaulu == Aiheesta muualla == * Different Light discogs.com -sivustolla. Luokka:Vuoden 1986 albumit Luokka:The Banglesin albumit
Karl-Marx-Hof

thumb|300px|Karl-Marx-Hof Karl-Marx-Hof on kunnallinen vuokra-asuntokompleksi Wienissä Heiligenstadtin kaupunginosassa. Se on maailman pisin yhtenäinen asuinrakennus (n. 1,1 km) ja se sisältää 1 382 asuntoa.Vienna Offers Affordable and Luxurious HousingVienna Direct: The Karl Marx-HofThe New York Times: History and a Name In a Vienna Project Se rakennettiin vuosina 1927–1930.Guardian: Vienna's Karl Marx Hof: architecture as politics and ideology Rakennusta on kunnostettu 1950-luvulla ja vuosina 1989–1992. Rakennus on ollut monien elokuvien lavasteena, niistä tunnetuimpana Yöportieri. ==Lähteet== == Aiheesta muualla == Luokka:Wienin asuinrakennukset
Toivo Rasilainen

Toivo August Rasilainen (13. lokakuuta 1894 Jääski – 20. helmikuuta 1972 Lahti) oli suomalainen päätoimittaja.Kuka kukin on 1954Päätoimittaja Toivo Rasilainen 50 vuotias, Laatokka, 12.10.1944, nro 228, s. 2, Kansalliskirjaston digitaaliset aineistot Rasilaisen vanhemmat olivat herastuomari Yrjö Rasilainen ja tämän toinen puoliso Anna Monto. Hän kävi viisi luokkaa Imatran yhteiskoulua ja suoritti yksityisesti tutkintoja kielissä, kansantaloudessa ja estetiikassa. Hän teki opintomatkan Tanskaan ja Ranskaan 1924 sekä Ruotsiin 1929. Rasilainen oli Viipuri-lehden oikolukijana ja toimittajana 1914–1918, Karjalan Aamulehti-lehden toimitussihteerinä 1918, Karjala-lehden toimitussihteerinä 1918–1922, Etelä-Savo-lehden päätoimittajana 1922–1928, Savo-Karjalan Osake-Pankin Enson konttorin johtajana 1928–1930, pankin pääkonttorin prokuristina 1930–1932 ja pankin Sortavalan konttorin 2. johtajana 1932–1940. Hän oli sitten päätoimittajana Lahti-lehdessä 1940–1942 ja Laatokka-lehdessä 1943–1945. Karjala-lehden toimituspäällikkönä Rasilainen oli sitten vuodesta 1945 alkaen. Rasilainen oli myös Yleisradion paikallisena ohjelmapäällikkönä Sortavalassa 1933–1940 ja 1943–1944 sekä ohjelmapäällikkönä Lahdessa 1940–1942 ja radioselostajana vuodesta 1945 alkaen. Hän oli lisäksi selostajana useissa dokumenttielokuvissa. Rasilainen oli mukana nuorisoseuraliikkeessä ja mieskuorotoiminnassa.EloNet : Toivo Rasilainen == Julkaisuja == * Epäilyttäviä säveliä : taiteellisen, neliäänisen kvartettilaulun äänitorvi ; vast. toim. Tempo Pizzicato. Lauluveikot, Viipuri 1931 * Runon kultaista Karjalaa : Aleksanteri Aava ... (ja muita) ; toimituskunta Simo Härkönen, Väinö Pärnänen, Toivo Rasilainen. Karjalan liitto, Helsinki 1950 * Viipurin musiikkiopisto - Lahden musiikkiopisto : 50 vuotta musiikin opetusta. Lahden musiikkiopisto, Lahti 1968 == Lähteet == == Aiheesta muualla == * Ylen Elävä arkisto : Toivo-sedän Lastentunti Karjalan Suojärvellä, selostajana Toivo Rasilainen, ohjelma nauhoitettu 1937 Luokka:Suomalaiset päätoimittajat Luokka:Ylen henkilöstö Luokka:Vuonna 1894 syntyneet Luokka:Vuonna 1972 kuolleet
Liuva I

Liuva I (k. 572 tai 573) oli visigoottien kuningas noin 567–573. Hänen kuninkuutensa todellinen pituus vaihtelee eri lähteissä. Liuva valittiin kuninkaaksi viiden kuukauden interregnumin jälkeen, joka seurasi hänen veljensä, kuningas Atanagildin kuolemaa. Leovigild hallitsi visigoottien valtakuntaa yhdessä toisen veljensä Leovigildin kanssa. Liuva oli kuningas visigoottien Galliaan jääneillä alueilla, Septimaniassa, sekä Espanjan läntisillä alueilla. Muita alueita hallitsi Leovigild. Liuvan kuoltua Leovigildista tuli koko valtakunnan kuningas. == Lähteet == Luokka:Visigoottien kuninkaat Luokka:Syntymävuosi tuntematon Luokka:570-luvulla kuolleet
Kilpailun pääosasto

Kilpailun pääosasto (DG-COMP) on Euroopan komission pääosasto, joka vastaa Euroopan unionin kilpailupolitiikasta. Pääosasto myös valvoo yhdessä kansallisten kilpailuviranomaisten kanssa unionin kilpailusääntöjen noudattamista. Pääosaston poliittisena johtajana toimii Von der Leyenin komission kilpailusta vastaava komissaari Margrethe Vestager. Pääosaston pääjohtajana toimii espanjalainen Olivier Guersent ja varapääjohtajina brittiläis-saksalainen Linsey McCallum, ranskalainen Guillaume Loriot sekä alankomaalainen Bernardus Smulders. == Pääosaston johtajat == === Komissaarit === * 2014–2024: Margrethe Vestager === Pääjohtajat === * 2020– Olivier Guersent * 2019–2020: Cecilio Madero Villarejo * 2015–2019: Johannes Laitenberger * 2010–2015: Alexander Italianer === Varapääjohtajat === * 2020– Linsey McCallum * 2021– Guillaume Loriot * 2022– Bernardus Smulders * 2014–2021: Carles Esteva Mosso == Lähteet == Luokka:Euroopan komission pääosastot
Koulutuksen ja kulttuurin pääosasto

Koulutuksen ja kulttuurin pääosasto (DG-EAC) on Euroopan komission pääosasto, joka vastaa Euroopan unionin toimintapolitiikasta koulutuksen, kulttuurin, nuorison, kielten ja urheilun aloilla. Pääosaston poliittisena johtajana toimii Von der Leyenin komission innovoinnista ja nuorisoasioista vastaava komissaari Iliana Ivanova. Pääosaston pääjohtajana toimii tanskalainen Pia Ahrenkilde Hansen ja varapääjohtajana latvialainen Normunds Popens. == Pääosaston johtajat == === Komissaarit === * 2023–2024: Iliana Ivanova * 2019–2023: Marija Gabriel === Pääjohtajat === * 2023– Pia Ahrenkilde Hansen * 2018–2023: Themis Christophidou * 2015–2018: Martine Reicherts * 2014–2015: Xavier Prats Monné * 2010–2013: Jan Truszczyński * 2006–2010: Odile Quintin === Varapääjohtajat === * 2024– Normunds Popens * 2018–2023: Viviane Hoffmann == Katso myös == * Koulutuksen, audiovisuaalialan ja kulttuurin toimeenpanovirasto * Euroopan koulutussäätiö * Tutkimuksen toimeenpanovirasto * Euroopan innovaatio- ja teknologiainstituutti == Lähteet == Luokka:Euroopan komission pääosastot
Liikenteen ja liikkumisen pääosasto

Liikenteen ja liikkumisen pääosasto (DG-MOVE) on Euroopan komission pääosasto, joka vastaa Euroopan unionin toimintapolitiikasta liikenteen ja liikkumisen alalla. Pääosaston poliittisena johtajana toimii Von der Leyenin komission liikenneasioista vastaava komissaari Adina Vălean. Pääosaston pääjohtajana toimii puolalainen Magda Kopczyńska ja varapääjohtajina kroatialainen Maja Bakran Marcich sekä alankomaalainen Herald Ruijters. == Pääosaston johtajat == === Komissaarit === * 2019–2024: Adina Vălean * 2014–2019: Violeta Bulc === Pääjohtajat === * 2023– Magda Kopczyńska * 2015–2023: Henrik Hololei * 2014–2015: João Aguiar Machado * 2010–2014: Matthias Ruete === Varapääjohtajat === * 2016– Maja Bakran Marcich * 2023– Herald Ruijters * 2016–2022: Matthew Baldwin == Katso myös == * Euroopan meriturvallisuusvirasto * Euroopan lentoturvallisuusvirasto * Euroopan rautatievirasto * Pienistä ja keskisuurista yrityksistä vastaava toimeenpanovirasto * Innovoinnin ja verkkojen toimeenpanovirasto == Lähteet == Luokka:Euroopan komission pääosastot
Maatalouden ja maaseudun kehittämisen pääosasto

Maatalouden ja maaseudun kehittämisen pääosasto (DG-AGRI) on Euroopan komission pääosasto, joka vastaa Euroopan unionin toimintapolitiikasta maatalouden ja maaseudun kehittämisen alalla. Pääosasto huolehtii myös yhteisen maaseutupolitiikan (YMP) kaikista osa-alueista. Pääosaston poliittisena johtajana toimii Von der Leyenin komission maataloudesta ja maaseudun kehittämisestä vastaava komissaari Janusz Wojciechowski. Pääosaston pääjohtajana toimii itävaltalainen Wolfgang Burtscher ja varapääjohtajina romanialainen Mihail Dumitru sekä irlantilainen Michael Scannell. == Pääosaston johtajat == === Komissaarit === * 2019–2024: Janusz Wojciechowski * 2014–2019: Phil Hogan === Pääjohtajat === * 2020– Wolfgang Burtscher * 2020: vt. María Angeles Benítez Salas * 2013–2019: Jerzy Bogdan Plewa * 2010–2013: José Manuel Silva Rodríguez * 2005–2010: Jean-Luc Demarty * 1999–2005: José Manuel Silva Rodríguez === Varapääjohtajat === * 2020- Michael Scannell * 2014– Mihail Dumitru * 2016–2021: María Angeles Benítez Salas * 2000–2005: Jean-Luc Demarty == Katso myös == * Terveyden ja elintarviketurvallisuuden pääosasto * Euroopan elintarviketurvallisuusviranomainen * Euroopan tutkimuksen toimeenpanovirasto * Yhteisön kasvilajikevirasto == Lähteet == Luokka:Euroopan komission pääosastot
Meri- ja kalastusasioiden pääosasto

Meri- ja kalastusasioiden pääosasto (DG-MARE) on Euroopan komission pääosasto, joka vastaa Euroopan unionin toimintapolitiikasta meri- ja kalastusasioiden alalla. Pääosaston tehtävä on varmistaa merten luonnonvarojen kestävä käyttö ja kalastusalan vauras tulevaisuus, edistää meripolitiikkaa ja kestävää sinistä taloutta sekä edistää valtamerten hallinnointia kansainvälisellä tasolla. Pääosaston poliittisena johtajana toimii Von der Leyenin komission ympäristö-, meri- ja kalastusasioista vastaava komissaari Virginijus Sinkevičius. Pääosaston pääjohtajana toimii Charlina Vitcheva ja varapääjohtajana Sadauskas Kestutis. == Pääosaston johtajat == === Komissaarit === * 2019–2024: Virginijus Sinkevičius === Pääjohtajat === * 2020– Charlina Vitcheva * 2015–2019: João Aguiar Machado * 2010–2015: Lowri Evans === Varapääjohtajat === * 2022– Sadauskas Kestutis == Katso myös == * Euroopan kalastuksenvalvontavirasto * Pienistä ja keskisuurista yrityksistä vastaava toimeenpanovirasto == Lähteet == Luokka:Euroopan komission pääosastot
Muuttoliike- ja sisäasioiden pääosasto

Muuttoliike- ja sisäasioiden pääosasto (DG-HOME) on Euroopan komission pääosasto, joka vastaa Euroopan unionin toimintapolitiikasta muuttoliikkeen ja sisäasoiden alalla. Pääosaston poliittisena johtajana toimii Von der Leyenin komission sisäasioista vastaava komissaari Ylva Johansson. Pääosaston vt. pääjohtajana toimii saksalainen Beate Gminder ja varapääjohtajana ranskalainen Olivier Onidi sekä itävaltalainen Johannes Luchner. Pääosaston erityisneuvonantajana toimii brittiläinen Simon Mordue. == Pääosaston johtajat == === Komissaarit === * 2019–2024: Ylva Johansson === Pääjohtajat === * 2024– vt. Beate Gminder * 2020–2023: Monique Pariat * 2018–2019: Paraskevi Michou * 2014–2017: Matthias Ruete * 2010–2014: Stefano Manservisi === Varapääjohtajat === * 2020– Beate Gminder * 2020– Johannes Luchner * 2016– Olivier Onidi == Katso myös == * Europol * Euroopan turvapaikka-asioiden tukivirasto * Euroopan poliisiakatemia * Koulutuksen, audiovisuaalialan ja kulttuurin toimeenpanovirasto * Tutkimuksen toimeenpanovirasto * Euroopan huumausaineiden ja niiden väärinkäytön seurantakeskus * Laaja-alaisten tietojärjestelmien operatiivisesta hallinnoinnista vastaava eurooppalainen virasto == Lähteet == Luokka:Euroopan komission pääosastot
Oikeus- ja kuluttaja-asioiden pääosasto

Oikeus- ja kuluttaja-asioiden pääosasto (DG-JUST) on Euroopan komission pääosasto, joka vastaa Euroopan unionin toimintapolitiikasta oikeusasioiden, kuluttaja-asioiden ja sukupuolten tasa-arvoon liittyvissä asioissa. Pääosaston poliittisena johtajana toimii Von der Leyenin komission oikeusasioista, kuluttaja-asioista ja sukupuolten tasa-arvosta vastaava komissaari Didier Reynders ja Helena Dalli. Pääosaston pääjohtajana toimii espanjalainen Ana Gallego Torres ja varapääjohtajina saksalainen Nils Behrndt sekä tšekkiläinen Irena Moozová. == Pääosaston johtajat == === Komissaarit === * 2019–2024: Didier Reynders ja Helena Dalli * 2014–2019: Věra Jourová === Pääjohtajat === * 2021– Ana Gallego Torres * 2016–2020: Tiina Astola * 2010–2015: Françoise Le Bail === Varapääjohtajat === * 2023– Irena Moozová * 2022– Nils Behrndt == Katso myös == * Perusoikeusvirasto * Euroopan tasa-arvoinstituutti * Kuluttaja-, terveys-, maatalous- ja elintarvikeasioiden toimeenpanovirasto * Eurojust == Lähteet == Luokka:Euroopan komission pääosastot
Jali Ruuskanen

Jali Mauri Ruuskanen (s. 12. toukokuuta 1939 Värtsilä) on suomalainen päätoimittaja. Ruuskanen syntyi asemapäällikkö Kaarlo Ruuskasen ja kotiäiti Sylvia Kauppisen perheeseen. Ruuskanen tuli ylioppilaaksi 1957 ja valmistui diplomi-insinööriksi Teknillisestä korkeakoulusta 1963. Hän oli Teknillisen Aikakauslehden päätoimittajana 1966–1970, teknillisenä asiantuntijana Sitrassa 1969–1979 ja valittiin Tiede 2000 -lehden (myöh. Tiede) ensimmäiseksi päätoimittajaksi 1980 ja jatkoi siinä tehtävässä vuoteen 1992. Terveys 2000 -lehden (myöh. Hyvä Terveys) päätoimittajana hän toimi lehden perustamisvaiheessa 1984–1985 ja uudestaan 1992–2002. == Lähteet == * Luokka:Suomalaiset päätoimittajat Luokka:Vuonna 1939 syntyneet Luokka:Elävät henkilöt
Rahoitusvakauden, rahoituspalvelujen ja pääomamarkkinaunionin pääosasto

Rahoitusvakauden, rahoituspalvelujen ja pääomamarkkinaunionin pääosasto (DG- FISMA) on Euroopan komission pääosasto, joka vastaa Euroopan unionin toimintapolitiikasta pankki- ja rahoitusalaan liittyvissä asioissa. Pääosaston varapuheenjohtajana toimii Von der Leyenin komission ihmisten hyväksi toimivan talouden tavoitteesta vastaava komissaari Mairead McGuinness. Pääosaston pääjohtajana toimii irlantilainen John Berrigan ja varapääjohtajana saksalainen Alexandra Jour-Schroeder. == Pääosaston johtajat == === Komissaarit === * 2020–2024: Mairead McGuinness * 2016–2020: Valdis Dombrovskis === Pääjohtajat === * 2020– John Berrigan * 2015–2019: Olivier Guersent === Varapääjohtajat === * 2021– Alexandra Jour-Schroeder * 2015–2020: John Berrigan == Lähteet == Luokka:Euroopan komission pääosastot
Talouden ja rahoituksen pääosasto

Talouden ja rahoituksen pääosasto (DG-ECFIN) on Euroopan komission pääosasto, joka vastaa Euroopan unionin toimintapolitiikasta talouskasvuun, työllisyyteen, julkiseen talouteen ja rahoitusvakauteen liittyvissä asioissa. Pääosaston poliittisena johtajana toimii Von der Leyenin komission talouskomissaari Paolo Gentiloni. Pääosaston pääjohtajana toimii italialainen Maarten Verwey ja varapääjohtajina irlantilainen Declan Costello sekä espanjalainen Elena Flores Gual. == Pääosaston johtajat == === Komissaarit === * 2019–2024: Paolo Gentiloni === Pääjohtajat === * 2020– Maarten Verwey * 2008–2019: Marco Buti * 2001–2008: Klaus Regling === Varapääjohtajat === * 2019– Declan Costello * 2021– Elena Flores Gual * 2016–2020: Kerstin Jorna * 2011–2015: Maarten Verwey == Lähteet == Luokka:Euroopan komission pääosastot
Terveyden ja elintarviketurvallisuuden pääosasto

Terveyden ja elintarviketurvallisuuden pääosasto (DG-SANTE) on Euroopan komission pääosasto, joka vastaa Euroopan unionin toimintapolitiikasta terveyteen ja elintarviketurvallisuuteen liittyvissä asioissa. Lisäksi pääosasto valvoo lainsäädännön toimeenpanoa. Pääosaston poliittisena johtajana toimii Von der Leyenin komission terveydestä vastaava komissaari Stélla Kyriakídou. Pääosaston pääjohtajana toimii italialainen Sandra Gallina ja varapääjohtajana brittiläinen Claire Bury. == Pääosaston johtajat == === Komisaarit === * 2019–2024: Stélla Kyriakídou * 2014–2019: Vytenis Andriukaitis === Pääjohtajat === * 2020– Sandra Gallina * 2018–2019: Anne Bucher * 2015–2018: Xavier Prats Monné * 2014: Paola Testori Coggi === Varapääjohtajat === * 2020– Claire Bury * 2014–2020: Martin Seychell == Katso myös == * Euroopan elintarviketurvallisuusviranomainen * Euroopan lääkevirasto * Euroopan tautienehkäisy ja -valvontakeskus * Yhteisön kasvilajikevirasto * Kuluttaja-, terveys-, maatalous- ja elintarvikeasioiden toimeenpanovirasto * Euroopan kemikaalivirasto == Lähteet == Luokka:Euroopan komission pääosastot
Digitaalisten palveluiden pääosasto

Digitaalisten palveluiden pääosasto (DG-DIGIT) on Euroopan komission pääosasto, joka vastaa digitaalisista palveluista, jotka tukevat muita komission pääosastoja ja EU:n toimielimiä niiden päivittäisessä työssä ja auttavat jäsenvaltioiden julkishallintoja yhteistyön tehostamisessa. Pääosaston poliittisena johtajana toimii Von der Leyenin komission budjetista ja hallinnosta vastaava komissaari Johannes Hahn. Pääosaston pääjohtajana toimii irlantilainen Veronica Gaffey. ja varapääjohtajana portugalilainen Mario Campolargo. == Pääosaston johtajat == === Komisaarit === * 2019–2024: Johannes Hahn === Pääjohtajat === * 2022– Veronica Gaffey * 2016–2020: Gertrud Ingestad * 2013–2015: Stephen Quest === Varapääjohtajat === * 2016–2021: Mario Campolargo == Lähteet == Luokka:Euroopan komission pääosastot
Tulkkauksen pääosasto

Tulkkauksen pääosasto (SCIC) on Euroopan komission pääosasto, joka vastaa komission tulkkauspalveluista sekä kokousten järjestämisestä. Pääosasto huolehtii kokoustilojen varauksista sekä järjestää tulkkauksen monikielisiin kokouksiin. Pääosaston poliittisena johtajana toimii Von der Leyenin komission budjetista ja hallinnosta vastaava komissaari Johannes Hahn. Pääosaston pääjohtajana toimii espanjalainen Genoveva Ruiz Calavera. == Pääosaston johtajat == === Komisaarit === * 2019–2024: Johannes Hahn === Pääjohtajat === * 2021– Genoveva Ruiz Calavera * 2016–2020: Florika Fink-Hooijer * 2004–2015: Marco Benedetti == Lähteet == Luokka:Euroopan komission pääosastot
Eetu Rissanen

Eetu Rissanen (30. elokuuta 1906 Kuopion maalaiskunta – 22. heinäkuuta 1999 Pieksämäki) oli pappi, kirkkoneuvos ja kristillinen kirjailija. ==Henkilöhistoria== Eetu Rissasen vanhemmat olivat työmies Petter Rissanen ja Johanna Venäläinen ja puoliso vuodesta 1936 Aili Marjatta Häkkinen. Rissanen tuli ylioppilaaksi Savonlinnan lyseosta 1934, vihittiin papiksi 1937 ja suoritti teologian kandidaatin tutkinnon 1946 ja lisensiaatin tutkinnon 1958. Teologian tohtoriksi hän väitteli 1959. Rissanen oli Varkaudessa kirkkoherran apulainen 1937–1939 ja kappalainen 1947–1952. Kuopion tuomiokapitulin notaari hän oli 1939–1947 ja asessori 1948–1952. Rissanen oli Pieksämäen kirkkoherra 1952–1954 ja Kuopion tuomiorovasti 1958–1962. Kirkkoneuvoksena hän toimi 1955–1958 ja 1963–1972.Kirkkoneuvos Eetu Rissanen. Enkeli pelasti kirkolle uutteran palvelijan. HS Muistot, 22.8.1999. (Viitattu 12.10.2019) ==Julkaisuja== * Piirteitä Paavalin ihmiskäsitylsestä: synodaalikirjoitus Kuopion hiippakunnan pappeinkokoukseen 1942, 1942 * Kristillinen palvelu N. L. von Zinzendorfin teologiassa, 1959 (väitöskirja) * Olisiko kirkkomme yhteistä hallintoa muutettava – erityisesti taloushallintoa silmällä pitäen?, 1960 * Hyvän tahdon mieli toiminnan ja kehityksen perustana, 1962 * Minä olen tie, 1964 * Nostakaa päänne: Rohkaisun sana seurakunnan luottamushenkilöille ja muille seurakuntalaisille, 1967 * Kirkon herrat, 1984 == Lähteet == Luokka:Suomen evankelis-luterilaisen kirkon papit Luokka:Suomalaiset kristilliset kirjailijat Luokka:Vuonna 1906 syntyneet Luokka:Vuonna 1999 kuolleet
Heinrich Schiff

Heinrich Schiff (18. marraskuuta 1951 Gmunden – 23. joulukuuta 2016 Wien) oli itävaltalainen sellisti ja kapellimestari.Heinrich Schiff AllMusic Schiff aloitti pianonsoiton 6-vuotiaana ja siirtyi 10-vuotiaana selloon, jossa hänen keskeinen opettajansa oli André Navarra. Hän debytoi Wienissä vuonna 1971. Hän esiintyi suurten orkesterien kanssa muiden muassa Bernard Haitinkin, Sergiu Celibidachen, Colin Davisin, Christoph von Dohnányin, Esa-Pekka Salosen, Kurt Masurin, Michael Gielenin, Giuseppe Sinopolin ja Claudio Abbadon johdolla. Schiff aloitti laajan levytysuran 1980-luvulla ja tuli sen aikana useaan otteeseen palkituksi. Hänen levyttämäänsä ohjelmistoon kuuluivat Johann Sebastian Bachin sellosarjat, Dmitri Šostakovitšin molemmat sellokonsertot ja Johannes Brahmsin kaksoiskonsertto. Brahmsin työn levyttäminen Frank Peter Zimmermannin kanssa toi soittajille Deutscher Schallplattenpreisin. Schiff kantaesitti Friedrich Cerhan, Hans Werner Henzen, Luciano Berion, Krzysztof Pendereckin sekä Ernst Krenekin teoksia ja myös levytti Witold Lutosławskin sekä Bernd Alois Zimmermannin sävellyksiä. Schiff sai orkesterinjohdossa koulutusta Hans Swarowskylta ja teki ammattimaisen ensiesiintymisensä kapellimestarina vuonna 1986. Oopperaesitysten johtamisen hän aloitti Brysselin La Monnaiessa Taikahuilun tulkinnalla joulukuussa 1992. Schiff toimi Deutsche Kammerphilharmonien ensimmäisenä vierailevana kapellimestarina (1990–1992), Northern Sinfonian taiteellisena johtajana (1990–1996) ja Kööpenhaminan filharmonikkojen pääkapellimestarina (1996–1999). Vuonna 1996 hänestä tuli Musikkollegium Winterthurin pääkapellimestari ja vuonna 1998 Etelä-Saksan radion sinfoniaorkesterin ensimmäinen vieraileva kapellimestari. Schiff lopetti myöhemmällä iällään solistina esiintymisen terveyssyistä ja keskittyi kasvavissa määrin orkesterinjohtoon. Hänen johtamiensa orkesterien joukossa olivat mainittujen lisäksi Los Angelesin filharmonikot, Philharmonia- orkesteri ja Orchestra of the Age of Enlightenment. Schiff kärsi muun muassa vaikeasta aivoverenkiertohäiriöstä ja kuoli wieniläisessä sairaalassa 65 vuoden iässä.World-renowned cellist Heinrich Schiff dies in Vienna The Guardian Schiffin soittama instrumentti oli Stradivarius-sello "Mara" vuodelta 1711. == Lähteet == Luokka:Itävaltalaiset sellistit Luokka:Itävaltalaiset kapellimestarit Luokka:Vuonna 1951 syntyneet Luokka:Vuonna 2016 kuolleet -
Diosgeniini

Diosgeniini (C27H42O3) on steroidijohdannaisiin kuuluva orgaaninen yhdiste, jota esiintyy useissa kasveissa. Yhdistettä käytetään steroidien synteesiin ja sen bioaktiivisia ominaisuuksia esimerkiksi syöpien hoidossa tutkitaan. == Ominaisuudet == Huoneenlämpötilassa diosgeniini on kiteistä ainetta. Se on veteen liukenematonta, mutta liukenee useisiin orgaanisiin liuottimiin. Diosgeniini on optisesti aktiivista ja sen kiertokyky kloroformiliuoksessa on -129. Diosgeniinin rakenteessa on steroideille tyypillisen fuusioituneen rengasrakenteen lisäksi spirosyklinen asetaaliryhmä. Diosgeniini eristettiin ensimmäisen kerran jamsseihin kuuluvasta lajista Dioscorea tokoro ja sitä on monien muidenkin suvun kasvien juurakoissa noin 5-6 %. Lisäksi yhdistettä esiintyy muun muassa sarviapiloissa, kolmilehdissä, sarsaparilloissa ja sudenmarjoissa. Kasveissa diosgeniini muodostaa sokeriosan kanssa dioskiiniglykosidin.Bradley P. Morgan & Melinda S. Moynihan: Steroids, Kirk- Othmer Encyclopedia of Chemical Technology, John Wiley & Sons, New York, 2000. == Valmistus ja käyttö == Diosgeniinia saadaan jamssien juurakoista happohydrolyysillä. Yhdiste on merkittävä pregnenolonin ja keltarauhashormonin sekä niiden johdannaisten synteesin lähtöaine. Näissä synteeseissä diosgeniinin spiroasetaaliryhmä puretaan etikkahappoanhydridillä, muodostunut tuote hapetetaan kromitrioksidilla ja muodostuneesta yhdisteestä saadaan pelkistyksien jälkeen steroidihormoneja.Joseph W. Gunnet & Lisa A. Dixon: Hormones, Sex Hormones, Kirk-Othmer Encyclopedia of Chemical Technology, John Wiley & Sons, New York, 2000. : Diosgeniinilla on syöpäsolujen kasvua hillitseviä ominaisuuksia. Sitä ja sen johdannaisia tutkitaan mahdollisina syöpälääkkeinä. == Lähteet == == Aiheesta muualla == *Food Component Database (FooDB): Diosgenin *Kyoto Encyclopedia of Genes and Genomes (KEGG): Diosgenin Luokka:Steroidit
Annikki Pellinen

Ilta Annikki Apiola (o.s. Pellinen, myöh. Appelqvist; 27. tammikuuta 1908 – 6. tammikuuta 1998) oli suomalainen näytelmäkirjailija.Kirjasampo Apiola kirjoitti vuodesta 1925 alkaen säännöllisesti omalla nimellään Annikki Pellinen paitsi näytelmiä myös runsaasti kertomuksia viikkolehtiin 1920–1930 -luvuilla kuten Kodin viikkolehti ja Väinämöinen.Sormus, Annikki Pellinen, Väinämöinen, 1925, No 5, sivu 5, julkaistu 31.1.1925Ystävättären kirje, Annikki Pellinen, Kodin Viikkolehti, 1932, No 18, sivu 14, julkaistu 30.4.1932 Hän kuului myös Nyyrikki lehden kirjailija-avustajakuntaan.Suomen sanomalehdistön vuosikirja, 1932, sivu 171, julkaistu 1.1.1932 Nimellä Annikki Appelqvist hän toimi Jyväskylässä kirjastoapulaisena 1930-luvulla.Jyväskylän tieteellinen kirjasto v. 1936, Sisä-Suomi, 1937, No 53, sivu 3, julkaistu 6.3.1937 Annikki Pellinen avioitui vuonna 1928 Helsingissä kirjaston amanuenssin Valter Appelqvistin kanssa.Suomen Sosialidemokraatti, 1928, No 192, sivu 6, julkaistu 17.7.1928 Appelqvistit erosivat myöhemmin ja Annikki Appelqvist avioitui sen jälkeen filosofian maisteri Jaakko Apiolan kanssa. Pellisen vanhemmat olivat opettaja, toimitusjohtaja ja kirjailija Otto Vilhelm Pellinen (1865–1927)Johtaja Otto Pellinen †, Helsingin Sanomat, 1927, No 55, sivu 6, julkaistu 25.2.1927 ja kansakoulunopettaja Elisabeth Pellinen (o.s. Backman).Helsingin Sanomat, 1928, No 217, sivu 10, julkaistu 12.8.1928 Annikki Pellisen sisaria olivat laulaja ja kuoronjohtaja Taru Linnala, Eino Linnalan puoliso, ja kuvittaja Airi Kari.Uusi Suomi, 1945, No 205, sivu 3, julkaistu 3.8.1945 == Näytelmiä == * Hukkaantunut seteli : yksinäytöksinen näytelmä. Seuranäytelmiä 291. Karisto 1926, 2. painos 1946 * Kuuromykkä täti : kaksinäytöksinen huvinäytelmä. Seuranäytelmiä 285. Karisto 1926, 2. painos 1934, 3. painos 1950 * Tuurin pojat : kaksinäytöksinen huvinäytelmä. Seuranäytelmiä 295. Karisto 1927, 2. painos 1931 * Kyllä Posti-Manta sen tietää : kaksinäytöksinen huvinäytelmä. Seuranäytelmiä 309. Karisto 1929, 2. painos 1951 * Onko Kasper tullut hulluksi? : yksinäytöksinen huvinäytelmä. Seuranäytelmiä 310. Karisto 1929, 2. painos 1945 == Lähteet == Luokka:Suomalaiset näytelmäkirjailijat Luokka:Vuonna 1908 syntyneet Luokka:Vuonna 1998 kuolleet